Katedralen i Goa

Katedralen i Goa (portugisisk Catedral da Sé) er en katedral i Gamle Goa i den indiske delstaten Goa. Katedralen er viet til Katarina av Alexandria. Afonso de Albuquerques erobring av Goa fra muslimene den 25. november 1510 skjedde på Katarinas festdag, og det ble derfor bestemt at byens domkirke skulle dediseres henne. Byggingen startet i 1562, og i 1640 ble katedralen vigslet. Katedralen i Goa er 76 meter lang og 55 meter bred. Fasaden er 35 meter høy. Katedralen er dermed en av Asias største kirker. Katedralen i Goa ligger like ved Bom Jesus-basilikaen, og er sammen med Goas andre kirker og klostre en del av Verdensarven. Eksterne lenker Offisielt nettsted (en) Sé Cathedral (Goa) – kategori av bilder, video eller lyd på Commons